open-index/open-wikipedia-markdown huggingface dataset:
Forestry Commission

**Forestry Commission** er en britisk myndighet med ansvar for landets skoger. Mandatet er å beskytte skogene, bidra til at de vokser i omfang og å øke deres verdi for samfunnet og miljøet. Myndigheten ble opprettet i 1919. 

## Arbeid

Forestry Commission står som eier av og bestyrer 7720 km² skog i Storbritannia. Det meste, 60%, er i Skottland, mens 26% er i England og resten i Wales. Aktiviteten omfatter hogst, nyplanting, stell og forbedring av vekstmiljøet, samt å gjøre skogene egnet for rekreasjon. 

Kommisjonen har også et ansvar for privat eid skog, blant annet gjennom administrasjon av subsidier til skogeiere. 

## Struktur

Kommisjonen er organisert som et regjeringsdepartement uten minister. Det har et styre bestående av en formann og ti kommissærer. De ti inkluderer generaldirektøren, som er utnevnt av monarken. 
Et mindre utøvende styre assisterer generaldirektøren og de nasjonale direktørene i arbeidet. 

Siden 1. april 2003 har det vært en underkommisjon for hver av de tre nasjonenen England, Skottland og Wales, hver ledet av en nasjonal komité og direktør. Denne strukturen gjør det mulig å fokusere bedre på individuelle behov, samtidig som man gjennom den felles myndigheten kan utføre riksdekkende tiltak. 

## Eiendommer

Blant skogene som bestyres av kommisjonen er:

*Aberdeen Woods
*Afan Forest Park
*Bedgebury Pinetum
*Dalbyskogen
*Delamereskogen
*Forest of Dean
*Glenmore Forest Park
*Grizedaleskogen
*Gwydyr Forest Park
*Kestevenskogen
*Kielderskogen
*Salceyskogen
*Sherwoodskogen
*Tay Forest Park
*Thetfordskogen
*Westonbirt
Ibanez Universe

**Ibanez Universe** er verdens første moderne, kommersielle syv-strengers gitar designet av musikeren Steve Vai og produsert av Ibanez. Universe er en syv-stengers versjon av Ibanez JEM serien, Vai's signaturmodell.
John French

**John Denton Pinkstone French**, fra 1922 1. jarl av Ypres (født 28. september 1852 i Ripple Vale i Kent i England, død 22. mai 1925 i Deal i Kent) var en britisk militær. Han var generalstabssjef 1912–1914, feltmarskalk 1913 og øverstkommanderende for British Expeditionary Force på vestfronten under første verdenskrig 1914-1915.

## Liv og virke

French deltok i boerkrigen 1899-1902 og vant seg et rykte som en dyktig kavalerikommandant. Ved krigens slutt var han generalløytnant.

I 1912 ble French utnevnt til generalstabssjef (Chief of the Imperial General Staff) og han ble feltmarskalk (Field Marshal) i 1913. French måtte gå av som sjef for generalstaben etter uroligheter i arméen i Irland i juli 1914, men fikk i august kommandoen over det britiske ekspedisjonskorpset, BEF, som ble sendt til Frankrike da første verdenskrig brøt ut.

French lyktes ikke med å samarbeide hverken med krigsministeren lord Kitchener eller sjefen for den franske femte arméen på BEFs høyre flanke, Charles Lanzerac. BEF gjorde en dårlig organisert retrett etter slagene ved Mons og Le Cateau. Før slaget ved Marne var det først etter en personlig oppfordring fra den franske øverstkommanderende Joseph Joffre at French gikk med på å sette inn den britiske arméen i luken mellom de tyske første og andre arméene. Dette ble en stor fremgang, men allerede i mars 1915 var French i hardt vær igjen etter å ha skyldt problemene med å bryte gjennom de tyske linjene i slaget ved Neuve-Chapelle på at regjeringen ikke hadde fått frem tilstrekkelig med granater. Etter flere hendelser ble French erstattet av Douglas Haig i desember 1915.

French ble deretter sjef for hjemmearméen (Home Forces) til 1918 og til slutt *Lord Lieutenant* – i praksis militærguvernør – på Irland til 1921.

## Referanser


## Kilder
* Frankland, Noble (red.) *The encyclopedia of 20th century warfare* (1989) ISBN 0-517-56770-9.

## Eksterne lenker
* 
*
Caraúbas do Piauí

**Caraúbas do Piauí** er en kommune i delstaten Piauí i nordøstregionen av Brasil.

## Referanser


## Eksterne lenker
*
Slaget ved Leal

**Slaget ved Leal** (estisk: *Lihula lahing*) hendte på sensommeren året 1220 der svenskene led et nederlag mot en estisk hær fra Øsel. Hendelsen som er datert til den 8. august, er nedskrevet i både Henrik av Livlands krønike (1224) og Livlands eldre rimkrønike (slutten av 1200-tallet).

Dette hendte i etterkant av et svensk korstog ledet av kong Johan Sverkersson som gjengjeldelse for estiske røvertokter omkring traktene ved innsjøen Mälaren, omtalt i svenske beretninger som «hedninger från öster». Svenskene samlet en stor hær som for over havet til Rotalia (Wiek), den vestlige delen av Estland mellom Rigabukta og Finskebukta der de tok den gamle borgen Leal som ble gjort om til hovedkvarter for den svenske hæren. Ekspedisjonen til Wiek i Estland hadde også maktpolitiske motivasjoner i tillegg til straff og korstog mot hedninger. Svenskene støtte ikke på motstand og trodde derfor at all motstandsvilje i forveien var blitt knust av de danske og tyske korsfarerne.

Kong Johan Sverkersson dro hjem etter å ha innsatt en sterk garnison i festningen Leal under ledelse av jarl Karl den døve og kongens kansler, linköpingbiskopen Karl Magnusson med over 500 mann. Men om morgen en augustdag kom en sterk flåte fra Øsel til Rotalia med en hær av krigsvante øselboere som omringet festningen og satt den under beleiring. Svenskene foretok et utfall, men de ble overmannet av de øselboerne som var overlegne i antall. Senere inntok de og satte festningen i brann hvoretter hele garnisonen ble slaktet til siste mann. Av de fem hundre svenskene hadde bare et fåtall kommet seg vekk med livet i behold til Reval.

Men korsfarerne som hadde vært rystet over massakren ved Leal, undersøkte omstendighetene nærmere og det viste seg at de lokale beboerne i Rotalia hadde samarbeidet med øselboerne. Dette ble meget hardt straffet av både danskene og tyskerne som inntok området og underla det plyndring og herjing. I et slag ved Suntaken vant de tyske korsfarerne som drepte 500 estere. Rotalia ble et lovløst område i mange år framover.

## Kilder
* *Dick Harrison* Gud vil det! Nordiska korsfarare under medeltiden 2006 ISBN 91-7037-247-0
Ibanez Iceman

**Ibanez Iceman** er en Ibanez gitar produsert av Hoshino Gakki. I 1977 ble Ibanez/Elger saksøkt av Gibson for å ha kopiert gitarhodet til en av deres modeller, men saken ble dropet etter at Ibanez endret designet til gitaren.

## Artister som bruker Iceman

* Sam Totman fra DragonForce
* Thomas Gabriel Fischer fra Celtic Frost
* Daron Malakian fra System of a Down
* Paul Stanley fra Kiss
* Jay Yuenger fra White Zombie
* Chad I. Ginsburg fra CKY
* Sascha Gerstner fra Helloween
* Steve Miller fra Steve Miller Band
* Sharlee D'Angelo fra Arch Enemy
* Session gitarist fra Satyricon
Pilersuisoq

**Pilersuisoq** er den største dagligvarekjeden på Grønland. 

Kjeden er en del av KNI (tidligere Grønlands Handel). Dette selskapet har røtter tilbake til 1774, da Den Kongelige Grønlandske Handel (KGH) ble etablert. 

De har til sammen 65 butikker i 10 byer og 53 bygder. I tillegg driver de taxfree-butikkene på lufthavnene i Narsarsuaq og Kangerlussuaq. Denne driften overtok de i 2002.

Kjedens distribusjonssentral ligger i Nuuk. Alt drikkevann og øl til hele Grønland distribueres herfra. Med Grønlands arktiske klima, og bygder som er utilgjengelige deler av året har de en utfordrende logistikk, og logistikken er basert på både store og små båter, fly og helikopter. 
## Eksterne lenker
*
Floriano

**Floriano** er en kommune i delstaten Piauí i nordøstregionen av Brasil.

## Referanser


## Eksterne lenker
* 
* http://www.cprm.gov.br/publique/cgi/cgilua.exe/sys/start.htm?sid=36&infoid=326
Gankutsuou

|}

***Gankutsuou: Greven av Monte Cristo*** (巌窟王|, Gankutsuō) er en japansk anime som er delvis basert på Alexandre Dumas' roman om *[[Greven av Monte Cristo]]*.

## Handlingsreferat
Handlingen er lagt til år 5053. De to stormaktene er planeten Jorden, og det romvesen-dominerte østlige imperiet. De to stormaktene har vært i krig over en lengre periode. Under et besøk i byen Lune sammen med barndomsvennen Baron Franz d'Epinay, møter Viscount Albert de Morcerf en mystisk adelsmann kalt Greven av Monte Cristo. Etter at greven hjelper Franz med å redde Albert fra en gjeng kidnappere, introduserer Albert greven for samfunnet i Paris. Dette inkluderer Alberts far general Fernand de Morcerf, og hans kone Mercedes. Den mektige bankmannen Baron Jullian Danglars, hans kone Victoria, og deres datter og Alberts forlovede Eugénie. Samt Gérard de Villefort, hans nåværende kone Héloïse, og hans første kones datter Valentine. Albert møter senere grevens markise Andrea Cavalcanti, en flamboyant adelsmann som raskt erstatter Albert som Eugénies forlovede gjennom grevens innflytelse.

I løpet av historien blir greven avslørt for å egentlig være Edmund Dantes, en tidligere sjømann og Mercedes sin første kjærlighet. Tjue år tidligere ble Edmund anklaget for et drap av sine antatte venner Danglars og Fernand. Edmund sitter deretter uskyldig fengslet i Château d'If av Villefort, som forsøkte å beskytte seg selv fordi han var tilknyttet en politisk konspirasjon. Ved hjelp av et demonisk vesen kalt Gankutsuou som lå på lur Château i d'If, klarte Edmund å stikke av. Han begynte deretter å forvandle seg til en greve.

Greven forpliktet seg til å hevne seg mot alle dem som gjorde ham urett, og orkestrerte Alberts kidnapping for å innynde seg selv for det parisiske samfunnet. Grevens hevn mot fiendene hans spenner over flere fronter. Greven manipulerer hendelser for å ødelegge Dangler. Albert hjelper Eugénie å stikke av fra Paris, og de to innrømmer kjærligheten til hverandre. Med Villefort sørger greven først for at Héloïse skal forgifte Valentine, som hun er misunnelig på. 

Valentine blir reddet og reiser til Marseilles sammen med sin elsker Maximilien Morrel med Franz sin hjelp. Greven sørger så for at Héloïse skal forgifte seg selv, og gjør henne sprø. Villefort angriper greven, og blir deretter stilt for retten. Andrea dukker opp og avslører seg som den uekte sønnen til Villefort og Victoria, og forgifter Villefort som hevn for å bli forlatt. Giften driver Villefort til vanvidd, like etter at greven avslører de egentlige motivene sine. Albert utfordrer Greven til en duell for familiens ære.

## Eksterne lenker
* 
*
Medinaen i Sousse

**Medinaen i Sousse** er et usedvanlig godt bevart gammel bydel i den tunisiske byen Sousse. Området ble verdensarvområde i 1988. En medina er en bydel med tett murbebyggelse, som forekommer i flere nordafrikanske land, som regel bygget under den muslimske ekspansjonen på 800-tallet.

Medinaen i Sousse ble bygget under Aghlabiddynastiet, som hersket i et område som delvis tilsvarer det nåværende Tunisia mellom 800 og 909. Byen var del av et forsvarssystem langs middelshavskysten, og har fortsatt intakt en kasbah, en stormoské, voller, en *Bu Ftata moské* og medinaen.

## Eksterne lenker
*
Slaget ved Neva

**Slaget ved Neva** var et slag i de svensk-novgorodske krigene som sto 15. juli 1240 ved munningen av elven Neva i Russland. Slaget var den første av fyrst Aleksander Nevskij av Novgorods militære bragder. Slaget er kun kjent fra russiske kilder.
Pio IX

**Pio IX** er en kommune i delstaten Piauí i nordøstregionen av Brasil. Den er oppkalt etter pave Pius IX.

## Referanser
Deströyer 666

**Deströyer 666** er et thrash/death metal-band fra Australia, stiftet i 1994 av gitaristen K.K. Warslut. 

### Konserter i Norge
Deströyer 666 spilte på festivalen Hole in the Sky 2007 i Bergen, og på Midgardsblot i 2024.

## Medlemmer
* Keith Bemrose aka «K.K. Warslut» – vokalist, gitarist (bassist 1994–1995)
* Felipe Plaza Kutzbach – bassist
* Kevin «Kev» Desecrator – trommeslager
* «Bez» – gitarist

## Utgivelser

### Album
**Unchain the Wolves* (1997)
**Phoenix Rising* (2000)
**Cold Steel... for an Iron Age* (2002)
**Defiance* (2009)
**Wildfire* (2016)
**Live at the Devils Gate* (live, 2021)
**Let the Demon Speak* (live, 2022)
**Never Surrender* (2022)

### EP-er
**Six Songs with the Devil* (demo, 1994)
**Violence Is the Prince of This World* (1995)
**... of Wolves, Women & War* (2002)
**Terror Abraxas* (2003)
**Call of the Wild* (2018)
**To the Devil His Due* (2011)
**Guillotine* (2022)
**Bitter Scorn* (2023)

### Singler

* *Satanic Speed Metal* (1998)
* *King of Kings/Lord of the Wild* (2000)
* *See You in Hell* (2010)
* *Traitor* (2021)

## Referanser


## Eksterne lenker
* 
* 
*
Piripiri

**Piripiri** er en kommune i delstaten Piauí i nordøstregionen av Brasil.

## Referanser


## Eksterne lenker
*
Vatnafjöll

**Vatnafjöll** er et 40 km lang og 9 km bred vulkansk sprekksystem som ligger sørøst for Hekla på Island. Den har historisk sett vært en av Islands mest aktive vulkaner. Vatnafjöll har hatt mer enn 25 utbrudd i løpet av den holocene tidsepoken. Det siste utbruddet skjedde for rundt 1&nbsp;200 år siden.
KNI

**KNI a/s** (**Kalaallit Niuerfiat**, eller **Grønlands Handel**) er Grønlands største handelsselskap. Selskapet er offentlig eid; det eies i sin helhet av Grønlands hjemmestyre.

## Historie
KNI kan spore sin historie tilbake til 1774, da Den Kongelige Grønlandske Handel (KGH) ble etablert. Dette var den danske statens handelsselskap mot kolonien Grønland. Dette selskapet hadde monopol på all handel med Grønland fram til 1950.

KNI a/s ble etablert 1. desember 1992. 

## Virksomheter
KNI eier flere andre selskaper innen næringsmiddelindustrien, og har egne merkenavn;

*Pilersuisoq – deres dagligvarekjede
*Polaroil – deres drivstoffdivisjon
*Neqi – slakteri, kjøtt og fiskemat
*Assartuivik – rederi, frakt av gods og passasjerer med båt
*Arctic Green Food – fiskemottak og videreforedling av sjømat

## Eksterne lenker
*
Birger Breivik

**Birger Breivik** (født 26. oktober 1912 i Fyresdal, død 28. juni 1996) var generalsekretær for Norsk Luthersk Misjonssamband (NLM) i fra 1970 frem til 1982, og stortingsrepresentant for Kristelig Folkeparti mellom 1958 og 1961. 

Han var lærer på Fjellhaug utdanningssenter og Oslo handelsgymnasium fra 1940, styrer på Drottningborg handelsskole 1945-65, stortingsrepresentant 1957-61, assisterende generalsekretær for NLM 1965-1970, og generalsekretær i NLM 1970-1982.  

## Referanser


## Eksterne lenker
*
Tormod Vågen

**Tormod Vågen** (født 12. september 1903 i Uskedal, død 3. april 1970) var generalsekretær for Norsk Luthersk Misjonssamband (NLM) fra 1936 frem til 1970. 

Slekten Vågen stammet fra, kom fra Onarheim og Myklebust. Han tok misjonsskolen og cand.theol.-utdannelse og ble forkynner i NLM og lærer på Fjellhaug ved Oslo fra 1931. I 1932 giftet han seg med Arna Vågen. Vågen var generalsekretær i NLM 1936-1970, og ble betraktet som en dyktig misjonsstrateg og leder. Han var med i mange styrer og råd, også utenfor NLM. Forfatter av mange bøker, bl.a. *I livsens vår*, *I kongens nærhet* (andaktsbok), *Når øst og vest møtest*, *Sol på skyggesiden*, *I Hans fotspor*, *Slaget om Asia*, *Sol og solflekker i sollandet*. Han var medlem av den hemmelige kirkeledelse under krigen, og utsending til internasjonale misjonsmøter. 

I Tormod Vågens periode ble misjonsorganisasjonens navn endret til Norsk Luthersk Misjonssamband.  

## Referanser


## Eksterne lenker
* Biografiartikkel i ''Norsk biografisk leksikon''
Mr. Beans ferie

***Mr. Beans ferie*** er en britisk filmkomedie laget av Rowan Atkinson som handler om Mr. Bean. Filmen kom i 2007 og varer 85 minutter. 

## Handling
Det er juni i London og det regner. Mr. Bean er med på en basar, der det går an å vinne en tur til en strand i Cannes. Mr. Bean kommer akkurat i tide til at han får høre vinneren. «Og vinneren er:» sier oppleseren, «919» Mr. Bean tar en titt på loddet men ser til sin store fortvilelse at han har lodd 616. Det han ikke vet, er at han holdt det feil vei. Han hiver det vekk og det lander i en vogn på et elektrisk tog. Han ser tilfeldigvis bort på toget, og der ligger loddet, denne gangen rett vei! Oppleseren skal akkurat til å trekke et nytt lodd da Mr. Bean roper: «Jeg vant, jeg vant!» På turen får han med seg to hundre euro i lommepenger og et videokamera.

Først tar han Eurostartoget fra London til Paris, og skal deretter ta tog fra Gare de Lyon til Cannes. På Eurostartoget skal han ha seg kaffe. Damen bak disken spør: «La Caffe» «Oui» svarer han. «La sugar» spør damen. «No» svarer han. Så sier hun: «You speak very good french» Da svarer Mr. Bean: «Gracias!»

Da han er fremme med det første toget skal han ta drosje til Gare de Lyon. Han kan selvfølgelig ikke snakke fransk så han sier til sjåføren: «Tøff, tøff, Gare de Lyon» Han tror han har *veldig * god tid, så han leter etter filmkameraet for å filme drosjen. Mens han leter kommer en annen mann og stjeler drosjen han skulle ta. Så kommer det en ny drosje. Han leter fortsatt etter kameraet sitt, så et ektepar kommer og sier at de skal til La Défense. Så går de for å hente bagasjen sin, og da hopper Mr. Bean inn i feil drosje. Drosjen kjører forbi mange kjente plasser som Eiffeltårnet og Notre-Dame. Mr. Bean filmer alt han ser, til og med veggen inni en tunnel. Drosjen setter han av ved La Défense, og Mr. Bean kan ikke se noen jernbanestasjon. Han prøver fortvilet å spørre franskmenn med tegnspråk, men ingen forstår ham. Da ser han et kart over Paris. La Défense ligger helt i ene enden av Paris, mens Gare De Lyon ligger i andre enden. Han ordner noe med kompasset sitt, og ser bare en mulighet, og gå til fots! Han går rett frem og bryr seg ikke om motorsykler, fotgjengere, og biler. Noen franske menn ser ham i et kamera, og den ene sier: «Skal vi gjøre noe» Den andre svarer: «Ta det rolig, det er en engelskmann» Etter en lang fottur kommer han til Gare De Lyon. Toget hans står klar på stasjonen, og Mr. Bean bestemmer seg for å ta et smørbrød i en sandwichautomat. Pengene har han gjemt i slipset sitt. Han fører pengene inn, men da sitter slipset fast **i automaten**. Han får såvidt slipset ut men da har toget gått. 

## Skuespillere
* Mr. Bean – Rowan Atkinson
* Sabine – Emma de Caunes
* Sjefen over restauranten – Jean Rochefort
* Carson Clay – Willem Dafoe
* Stephan – Max Baldry

## Se også
* Bean – Den store katastrofefilmen
## Referanser


## Eksterne lenker
* 
*
Arctic Green Food

**Arctic Green Food** er et Grønlandsk selskap, som driver med mottak og videreforedling av sjømat. De har hovedkontor i Maniitsoq. 

Selskapet var en del av KNI, og var tidligere et eget selskap under navnet Nuka a/s, etablert i 1998. Grønlands hjemmestyre besluttet i 2004 at Nuka a/s skulle overtas av KNI fra 1. januar 2005. Under KNI byttet selskapet navn til dagens navn. 

Arctic Green food viste seg imidlertid å bli en økonomisk byrde for KNI, med et regnskapsmessig underskudd på 37,3 millioner danske kroner i 2006. KNI har derfor besluttet å selge ut selskapet. 1. april 2007 ble derfor selskapets virksomheter i Qaqortoq, Nanortalik og Kuummiut solgt til Arctic Prime Fisheries, samtidig som virksomhetene i Niaqornaarsuk, Ikerasaarsuk, Kangaatsiaq, Sarfannguaq, Itilleq, Kangaamiut, Atammik, Nuuk, Qeqertarsuatsiaat og Arsuk ble solgt til Royal Greenland. 

De resterende anlegg anlegg i Qaanaaq, Savissivik, Akunnaaq, Ikamiut, Attu, Kangerlussuaq, Maniitsoq, Napasoq, Qassimiut, Eqalugaarsuit,Tasiusaq, Aappilattoq (Nan) og Ittorqortoormiit er solgt til tidligere ansatte i Arctic Green Food og er nu et privat selskap, der fortsætter under det gamle navn.

## Eksterne lenker
* Arctic Green Food på KNIs hjemmeside
Nuka

**Nuka** har flere betydninger:
* Nuka (navn), et grønlandsk fornavn
* Nuka a/a, et tidligere navn på det grønlandske selskapet Arctic Green Food
Countryside Council for Wales

**Countryside Council for Wales** (CCW, walisisk **Cyngor Cefn Gwlad Cymru**, CCGC) er en walisisk myndighet opprettet av Nasjonalforsamlingen for Wales, med ansvar for miljøvern. CCW har både rådgivende funksjon og påtalemyndighet. Myndigheten arbeider for å bevare naturmiljøet og faunaen, og for å tilrettelegge for bruk av naturen til rekreasjon. 

CCW eier og administrerer enkelte verneområder, blant annet deler av Wales' tre nasjonalparkene, fem Areas of Outstanding Natural Beauty og en rekke Sites of Special Scientific Interest og Special Areas of Conservation. 

Myndigheten har gjennomført to store prosjekter for å identifisere mulige verneområder, Tir Cymen og Tir Gofal. 

## Tilsvarende myndigheter

De tilsvarende myndigheter i andre deler av Storbritannia er:

*English Nature (England)
*Scottish Natural Heritage (Skottland)
*Environment and Heritage Service (Nord-Irland)
Artois

**Artois** var fram til 1789 en fransk provins og et historisk grevskap (fransk: *comté*) nord i Frankrike. Under første verdenskrig gikk Vestfronten gjennom Artois.

## Geografisk plassering
Grensene og omfanget har variert i seklenes løp da ulike landområder vekselvis har tilhørt Artois og de tilgrensende grevskapene Boulonnais og Flandern. Tradisjonelt bruker Artois' areal å regnes som et område på rundt 4&nbsp;000 km² som idag rommer omkring en million innbyggere. De viktigste byene er Arras, Saint-Omer, Lens og Béthune.

Artois ligger sentralt i departementet Pas-de-Calais, hvor de vestre delene utgjorde deler av Boulonnais. Artois dekker også de vestre delene av et kullfelt som strekker seg østover gjennom det tilgrensende departementet Nord og videre inn i Belgia.

## Historie
I den galliske perioden ble området kalt Atrebatia, atrebaternes land med Nemetocenna som hovedstad (dagens Arras).

Artois utgjorde en del av grevskapet Flandern før det i 1180 ble annektert av Frankrike og i 1237 omgjort til et fransk grevskap. I 1384 ble det en del av Burgund og ble ikke tilbakeført til Frankrike før i 1659.

I andre halvdel av 1800-tallet gjennomgikk Artois en rask industriell utvikling takket være sin rike tilgang på kull. Under første verdenskrig gikk vestfronten tvers gjennom Artois som ble utsatt for enorme ødeleggelser. I senere tid har Artois likesom andre regioner som har hatt kullindustri som hovednæring opplevd en nedgang.

## Referanser
Slaget på Storsjöns is

**Slaget på Storsjöns is** var slaget om herredømmet over landetJemtland mellom jemterne og den norske tronpretendent Sverre Sigurdsson i mars 1178, da sjøen mellom Andersön og Sunne i Storsjön var islagt i den strenge vinteren.

Uten motstand av jemterne gikk Sverre Sigurdsson i 1177 sammen med birkebeinerne gjennom Jemtland på vei til Trondheim, og returnerte vinteren til 1178 for et nytt opphold i Sverige. Jemterne hadde imidlertid besluttet seg for å stoppe de norske opprørerne anført av Sverre, og organiserte en hær oppstilt på 1&nbsp;200 væpnede menn. Disse skjulte seg i ly av nattemørket på utkantene av den viktige vinterveien på isen over Storsjön mellom Andersön og Sunne, og gikk til overraskelsesangrep på birkebeinerne, som er sagt å ha vært på knapt 100 mann. Trolig var det flere hundre i Sverre Sigurdssons hær.

Birkebeinerne forsvarte seg først, men det var så mørkt at alle hadde vanskeligheter med å se, så Sverre trakk sine menn ut av kampene og holdt seg på avstand, mens jemterne forvirret angrep hverandre. Ved gryningen oppdaget jemterne hva de holdt på med og stanset, men birkebeinerne som hadde omgruppert seg, gikk til motangrep med voldsom kraft og kastet jemterne tilbake. Jemterne klarte ikke å holde stand og ble jaget bort fra isen som var blitt farget rød av blodet av birkebeinerne. Opptil hundre mann hadde blitt drept under kampene om natten og ved morgenen.

Sverre fortsatte videre til sitt oppholdssted i Sverige, men ikke før han hadde tvunget jemterne til å betale en midlertidig skatt, som senere ble innført etter at Sverre hadde tatt kongemakten i det norske riket.
Julieta Venegas

**Julieta Venegas** (født 24. november 1970 i Long Beach i California) er en meksikansk singer/songwriter innen sjangrene spansk-språklig rock og latinamerikansk pop. Venegas startet med musikk i en alder av åtte, og har siden vært medlem av flere band, blant andre *Tijuana No!*. Hun har vunnet Grammy Award samt Latin Grammy Award to ganger.

## Referanser


## Eksterne lenker
* 
*
Det walisiske parlamentet

**Det walisiske parlamentet** (walisisk: **Senedd Cymru**, engelsk: **Welsh Parliament**) er en folkevalgt forsamling med lovgivende myndighet i Wales.  

Parlamentet har 60 seter. Medlemmene velges for femårsperioder, med 40 valgt ut fra geografiske kretser med flertallsvalg og 20 fra fem regioner der man benytter D'Hondts metode for å få proporsjonal representasjon. 

Opprettelsen skjedde som følge av devolusjon, en prosess hvor nasjonene som utgjør Det forente kongerike Storbritannia og Nord-Irland har fått stadig økende grad av selvstyre. Den ble vedtatt opprettet ved folkeavstemning i 1997, og formelt opprettet ved *[[Government of Wales Act 1998]]*. Den første sesjonen åpnet i 1999. Lover som vedrører hele kongeriket blir fortsatt vedtatt i Det britiske parlamentet, og både ministeren for Wales i den britiske regjeringen og Det britiske parlamentet har vetorett overfor Wales’ parlament.

Gjennom loven Government of Wales Act 2006 fikk parlamentet lovgivende myndighet på de områder hvor lovgivningskompetansen ligger hos walisiske myndigheter.

## Valgresultater

## Referanser


## Eksterne lenker
*
LeChuck

**LeChuck** er hovedskurken i *[[Monkey Island]]*-serien som blir produsert av LucasArts. Han er en udødelig pirat gjennom serien, og opptrer som regel i forskjellige former i de forskjellige spillene: Spøkelsespirat i *[[The Secret of Monkey Island]]*, zombispøkelsespirat i *[[Monkey Island 2: LeChuck's Revenge|LeChuck's Revenge]]* og zombidemonspøkelsespirat i *[[The Curse of Monkey Island]]* og *[[Escape from Monkey Island]]*.

Hans intensjoner i serien er å kvitte seg med protagonisten Guybrush Threepwood, slik at han kan gifte seg med kjæresten hans Elaine Marley.

LeChuck blir gitt stemme av Earl Boen i *The Curse of Monkey Island* og *Escape from Monkey Island*.
## Referanser
A-VM i ishockey for menn 1994

Verdensmesterskapet i ishockey i 1994 ble arrangert i Italia 25. april til 8. mai. Kampene ble spilt i Bolzano, Canazei og Milano.

Tolv lag deltok, det ble først spilt gruppespill med seks lag i hver gruppe der de fire beste lagene gikk videre til  kvartfinaler. Det var det 58. verdensmesterskapet og Canada beseiret Finland i finalen og ble verdensmestere for første gang siden 1961. Det var Canadas tjuende verdensmestertittel i ishockey.

## Medaljer VM

## Kilder
* Resultater www.hockeyarchives.info
ISSF 50 meter rifle liggende

**50m rifle liggende kal.22**  er en av skyteøvelsene innen ISSF, og består av 60 skudd for både menn og kvinner, og var en OL øvelse kun for herrer frem til og med OL 2016. 

Øvelsen består av en innledende eller kvalifiseringsrunde etterfulgt av en 10-skudds finaleskyting som andre ISSF-skyteøvelser. I finalen blir de 10 skuddene dømt med en desimal, mens skuddene i den innledende skytingen bare blir dømt som heltall. Det betyr at et skudd som blir dømt som en 9-er (med 10-er som maks) kan bli dømt opp til 9,9 i finalen, hvor maks er 10,9 for ett skudd. Dette gjør at en teoretisk maksimal poengsum i en finale blir 109,0 (10 skudd som alle blir dømt 10,9).

Det endelige resultatet i konkurransen blir bestemt av den sammenlagte poengsummen fra innledende skyting og finaleskyting. Verdensrekorder godkjennes både for innledende skyting og for totalsum inkl. finale.

## Standardgevær og sportsgevær
Damene pleide å konkurrere i *standardgevær* med flere restriksjoner på våpenet i motsetning til herrenes *frigevær*. Reglene for dameklassen ble så forandret til *sportsgevær*, som stort sett tilsvarer *frigevær*, men med noe lavere totalvekt (6,5 kg i stedet for 8 kg). Begge versjoner kalles nå offisielt for *50 m rifle*.

Siden 300 m standardrifle er en øvelse kun for menn, konkurrerer kvinner også i 50 m rifle (tre stillinger og liggende) i CISM-VM.

## Gjeldende verdensrekorder

## Eksterne lenker
* Regler  på skyting.no
Fønhus bru

**Fønhus bru** er ei veibru på fylkesvei 2458 i Sør-Aurdal kommune i Innlandet. Brua krysser Begna vest for Fønhus. Brua er ei buebru i limtre på totalt 35 meter med ett spenn på 28 meter. Seilingshøyden er ca. 7 meter. Fønhus bru ble åpnet i 1998.

## Se også
*Liste over broer i Norge
*Liste over broer i Norge etter lengde

## Kilder
*Johan Brun: *Våre bruer*. Damm 2003. ISBN 82-496-0760-0
Slaget ved Bjälbo

**Slaget ved Bjälbo** i Östergötland rundt 1170 avgjorde de svenske tronstridighetene etter kong Karl Sverkerssons død under overfallet på slottet Näs på Visingsö i Småland i 1167. 

Den døde kongen hadde to brødre, Kol Sverkersson og Burislev Sverkersson, som gjorde krav på den svenske tronen i likhet med kongens morder, Knut Eriksson. Utenfor Bjälbo i 1170 eller senere i 1173, møttes de to hærene under tronpretendentene, den östgötske hæren ledet av Kol og Burislev Sverkersson av sverkerætten, og den vestgötske hæren ledet av Knut Eriksson av den erikætten.

Utfallet av det militære sammenstøtet gjorde slutt på en forvirrende tid av konger og motkonger i årene mellom 1167 og 1170, til 1173 der begge tronpretendenter av sverkerætten var slått og drept. Men de historiske kildene om den svenske historien på 1100-tallet er ansett for å være noe usikkert, med enorme gap og motstridende opplysninger. En av de antagelig drepte tronpretendentene skulle ha overlevde som biskop *Kol* som døde i Jerusalem i 1196.

## Eksterne lenker
* Eriksgata Skanninge-Alvastra
Hoveloftet

**Hoveloftet** (**Høveloftet**, **Hoveløftet**) er et soveloft fra garden *Uppigard Høve* (*Hove*) i Øystre Slidre. Loftet er fra før 1350, av og til løst tidfestet til 1200-tallet, og er sammen med Riddarstua (*Riddarstøga*) på Leirhol i Vang det eldste profane trehuset i Vest-Oppland og Valdres. Loftet ble flyttet til Valdres Folkemuseum i 1946.

Loftet har rom med soveplasser i andre etasje, mens det nede er lagerrom. Kjernen er tømret; det er ett stort rom nede mens rommet oppe er delt i to av en tømmervegg. Dette rommet langsmed ene langveggen blir nå kalt «jomfruburet» mens det større rommet kalles «løfte».

I dag fremstår huset med svalgang i fronten mens det tidligere også hadde svalgang på langveggene. Inngang til rommet nede og til «løftet» er i front, mens inngangen til det lille rommet i andre etasjen er fra svalgangen på siden. Svalgangen slik den nå fremstår er en rekonstruksjon. Da loftet ble flyttet fra Høve var det uten svalgang.

Tidligere ble «jomfruburet» brukt til helt andre ting enn som privat avlukke for gårdens jomfruer. Det ble brukt for oppbevaring av militæreffekter og soldatuniformer for soldater i søndre del av Øystre Slidre og gikk under navnet «syllaterrummet». Disse soldatene hadde ekserserplass på *Slidre-Brennudn* på Vollen. 

På beitskiene i andre etasje er det skåret inn søyler, baser og kapitel. Disse bærer buen over døren på samme måte som i steinarkitektur fra middelalderen. Også tømmerstokkene er dekorert i avsluttingen mot beitskiene. I andre gavlen er det også en glugge hvor det er lagt arbeid i dekoren. Her er det to koblede rundbuer med søyler. Igjen kommer motivbruken fra samtidig steinarkitektur.

## Litteratur
* 

## Eksterne lenker
* Høveloftet på Digitalt Museum
* Omtale hos kulturminneåret 2009
* Turpp/Vang: Riddarstøga på Leirhol
*
Chupacabra

**Chupacabra** (fra spansk *chupa*, «å suge», og *cabra*, «geit», altså «geitesuger») er ifølge moderne, amerikanske myter et hårløst, hundelignende, kryptozoologisk vesen som dreper byttet og suger det tomt for blod. Chupacabraen skal være ekstra glad i geiter. Myten om Chupacabraen startet i Puerto Rico i 1987, da det skal ha blitt meldt om at dyr som hester, fugler og geiter ble funnet døde med like bitemerker.

Til å begynne med ble det mistenkt at en satanistisk kult stod bak de groteske dyredrapene. Etter kort tid spredte det seg imidlertid vandrehistorier om det mystiske blodsugende vesenet over hele øya, og siden til nabolandene i Sør-Amerika og USA. 

## Eksterne lenker
* 
* Bonde fant mystisk «vampyr-dyr» – Aftenposten 1. september 2007.
Arc de Triomf

**Arc de Triomf** («Triumfbuen») er et bueforma byggverk i Barcelona, Catalonia. Buen ble bygd for verdensutstillinga i 1888, som hovedinngang til utstillingsområdet. Den ligger mellom Passeig de Lluís Companys og Passeig de Sant Joan, i enden av en promenade som fører til Parc de la Ciutadella. Buen er tegna av arkitekten Josep Vilaseca i Casanovas.

Arc de Triomf er bygd i rødaktig murstein i nymaurisk stil. Frisen på framsida består av steinskulpturen (*Barcelona rep les nacions* (katalansk for «Barcelona ønsker nasjonene velkommen») av Josep Reynés. Frisen på den andre sida har en steinskulptur av Josep Llimona.

Toppen av buen er dekorert med Barcelonas byvåpen, sammen med en representasjon av de 49 øvrige provinsene i Spania. Dette er et arbeid av Torquat Tassó og Antoni Vilanova.

## Detaljer

Fil:Spain.Catalonia.Barcelona.Arc.Trionf.Escultura.1.Josep.Llimona.JPG|Josep Llimona
Fil:Spain.Catalonia.Barcelona.Arc.Trionf.Escultura.1.Josep.Reynés.JPG|Josep Reynés
Fil:Spain.Catalonia.Barcelona.Arc.Trionf.Escultura.2.Antoni.Vilanova.JPG|Antoni Vilanova
Fil:Spain.Catalonia.Barcelona.Arc.Trionf.Escultura.2.Torquat.Tasso.JPG|Torquat Tasso


## Referanser
Kravikfjord bru

**Kravikfjord bru** (også kalt **Sunde bru**) er ei veibru på fylkesvei 2798 i Nore og Uvdal kommune i Buskerud. Brua krysser Kravikfjorden ved Sunde og Kravikfjord holdeplass på nedlagte Numedalsbanen. Brua er ei hengebru med total lengde 170,8 meter, med ett spenn på 150 meter. Seilingshøyden er ca. 5 meter. Brua ble åpnet i 1963.

## Kilder
*Johan Brun: *Våre bruer*. Damm 2003. ISBN 82-496-0760-0

## Se også
*Liste over broer i Norge
*Liste over broer i Norge etter lengde
Passeig de Lluís Companys

**Passeig de Lluís Companys** er en promenade i distriktene Ciutat Vella og Eixample i Barcelona, og kan ses på som en forlengelse av Passeig de Sant Joan. Den er oppkalt etter presidenten Lluís Companys, som ble henretta i 1940. Promenaden starter ved Arc de Triomf og ender opp ved Parc de la Ciutadella, ved Carrer de Pujades.
Let Me Be Your Father X-mas

***«Let Me Be Your Father X-mas»*** er en singel utgitt i 1999, fremført av boyband-parodien Boyzvoice (M'Pete (Espen Eckbo), Hot Tub (Øyvind Thoen) og Roar (Kaare Daniel Steen)). Øyvind Thoen og Espen Eckbo synger. Rykter verserte om at det var Per Kristian Indrehus (fra Norges første «boy-band» Drama) som sang. VG tok utgivelsen på alvor, ga låta terningkast 1, og kalte den en klisje-orgasme og en vits som ikke kunne bli tatt alvorlig. Den var inne på VG-lista i 10 uker, inkludert fem uker på 1.-plass. Singelen viste seg å være ren oppvarming til lanseringen av filmen *Get Ready to Be Boyzvoiced*. Filmen er en musikkbransje-parodi som best kan beskrives som Norges svar på *[[Hjelp vi er i popbransjen|Spinal Tap]]*.

## Referanser


## Eksterne lenker
* Let Me Be Your Father X-mas på YouTube
M19

**M19** eller **M-19** kan ha flere betydninger:

## Astronomi
*Messier 19 – En kulehop i stjernebildet Slangebæreren.

## Militært utstyr og våpen
*M19 Maschinengranatwerfer – En tysk 5cm automatisk bombekaster fra andre verdenskrig.
*M19 sektorladning – En norsk sektorladning.
*M19 GMC – Et amerikansk selvdrevet luftvernkjøretøy.
*Mk 19 (bombekaster) – En amerikansk bombekaster i bruk av flere nasjoner.
Lluís Companys

**Lluís Companys i Jover** (1882–1940) var en katalansk politiker og leder for partiet Esquerra Republicana de Catalunya. Han var marineminister under Den andre spanske republikken, og president av Catalonia fra 1934 og til den spanske borgerkrigens slutt.

## Liv og virke

### Leder av Catalonia
I 1931 anerkjente Den andre spanske republikken Catalonias rett til selvbestemmelse. Statuttene om Catalonias autonomi ble vedtatt samme år. Generalitat de Catalunya ble gjenopprettet i 1933 og ledet av Francesc Macià fram til hans død i 1932, da han ble etterfulgt av Lluís Companys.

Etter en rekke radikale reformer, særlig til fordel for fattige og jordløse bønder, bestemte regjeringen i Madrid i april 1934 at den autonome katalanske regjeringen ikke hadde noen myndighet i slike spørsmål. Dermed var den katalanske regjeringen *de facto* strippet for sitt begrensede selvstyre. Dette ledet til at Companys proklamerte den katalanske stat (Estat Català) 6. oktober 1934. Opprøret ble slått hardt ned, Companys og 3400 katalanske nasjonalister ble arrestert og statuttene om Catalonias autonomi ble suspendert. Etter Frente Populars valgseier i 16. februar 1936 ble Companys og hans allierte satt fri og returnerte til Generalitat de Catalunya.

### Under den spanske borgerkrigen og andre verdenskrig
Under den spanske borgerkrigen var han på republikanernes side. Etter borgerkrigen levde han i eksil i Frankrike, hvor han avslo flere tilbud om å forlate landet fordi sønnen lå alvorlig syk på et sykehus i Paris.

Han ble arrestert i La Baule-les-Pins ved Nantes 13. august 1940 og fengslet i La Santé Prison. Han ble  utlevert av de nasjonalsosialistiske tyske myndighetene i Spania tidlig i september 1940 hvor han ble fengslet i cellene i politihovedkvarteret i Madrid. Han ble holdt her i fire uker i total isolasjon, torturert og slått, mens folk i høye posisjoner i Franco-regimet besøkt ham i cellen, hånte ham og kastet mynter og brødsmuler på ham.

### Henrettelse
Etter en kort behandling i en miliærdomstol hvor han var anklaget for «militært opprør», ble han henrettet på Montjuïc i Barcelona 15. oktober 1940 kl 6:30. Han nektet å få bind for øynene, og ble satt foran en eksekusjonspelotong fra Guardia Civil, og da de skjøt, ropte han 'Per Catalunya!' (norsk: For Catalonia!).

Companys ligger begravet i Cemintire del Sud-Oest, like ved festningen på Montjuïc.

### Ettermæle
Hovedstadionet under de olympiske leker 1992 ble gitt navnet Estadi Olímpic Lluís Companys, og han har også fått en gate oppkalt etter seg, i form av promenaden Passeig de Lluís Companys.

Under en pressekonferanse om den politiske krisen i Catalonia 10. oktober 2017 skapte høyrepartiet Partido Populars pressetalsmann Pablo Casado sjokkbølger i spansk politikk da han advarte den katalanske presidenten Carles Puigdemont om at han kunne «ende opp som Companys».

## Referanser
Vilhjálmur Þ. Vilhjálmsson

**Vilhjálmur Þórmundur Vilhjálmsson** (født 26. april 1946 i Reykjavík) er en islandsk advokat og politiker for Sjálfstæðisflokkurinn. Han var Reykjavíks borgermester siden i perioden 2006-2007. Han har vært med i bystyret i Reykjavik siden 1982.

Han går under det uformelle kallenavnet *Villi*.

## Referanser
Passeig de Sant Joan

**Passeig de Sant Joan** er en aveny i distriktene Eixample og Gràcia i Barcelona. Den har fått navnet sitt etter en tidligere gate som hadde dette navnet, som også var kjent som *Passeig Nou*.

Passeig de Sant Joan starter ved Arc de Triomf, hvor den møter Avinguda de Vilanova, Carrer de Trafalgar og Passeig de Lluís Companys, og fortsetter vestover gjennom Eixample helt til den ender opp ved Travessera de Gràcia i den nedre delen av Gràcia.

## Eksterne lenker
*
Casa Amatller

**Casa Amatller** er en modernistisk bygning i den katalanske byen Barcelona, tegna av Josep Puig i Cadafalch. Den ligger vegg i vegg med den minst like kjente Casa Batlló.

Bygninga var opprinnelig hjemmet til sjokolademakeren Antoni Amatller, og ble bygd fra 1898 til 1900.

## Referanser


## Eksterne lenker
* 
* Casa Amatller på Barcelonas offisielle hjemmeside
Drohobytsj

**Drohobytsj** (ukrainsk: Дрогобич, polsk: Drohobycz, russisk: Дрогобыч) er en by i Lviv oblast i det vestlige Ukraina. 

Byen hadde i 2018  innbyggere. De fleste tilhører den ukrainske gresk-katolske kirken, men det er også mange ukrainsk-ortodokse.

Byen nevnes for første gang i et dokument fra 1387. I middelalderen lå slottsborgen Tustan her. Byen lå i denne perioden under Polen. Fra 1772 ble Drohobytsj og Galicia liggende under Østerrike-Ungarn. Etter første verdenskrig ble byen igjen polsk, før den i forbindelse med andre verdenskrig tilfalt Ukraina og Sovjetunionen.

Drohobytsj var hjemmebyen til den kjente jødiske forfatteren og maleren Bruno Schulz, som gjennom hele sitt forfatterskap beskrev sin hjemby, overgangen mellom forskjellige tider, myter og virkelighet. Ivan Franko ble også født i nærheten av Drohobytsj, i landsbyen Nahujevitsji.

## Historiske befolkningstall

Kilde: 

I 1869 hadde byen 16&nbsp;880 innbyggere. 28,7% var ukrainere, 23,2% var polakker (romersk-katolske) og 47,7% var jøder. Hendelsene under og etter andre verdenskrig endret byens etniske sammensetning, i 1959 var dette forandret til 70% ukrainere, 22% russere og bare et mindre antall polakker og jøder.

## Klima

## Referanser


## Eksterne lenker
*
Høvåg bru

**Høvåg bru** er ei buebru i betong på fylkesvei 401 i Lillesand kommune i Agder. Brua krysser Naudesundet vest for Høvåg. Brua er 89,5 meter lang, med hovedspenn 45 meter. Seilingshøyden er ca. 12 meter, og brua har i alt 8 spenn. Den ble åpnet i 1952.

## Se også
*Liste over broer i Norge
*Liste over broer i Norge etter lengde

## Kilder
*Johan Brun: *Våre bruer*. Damm 2003. ISBN 82-496-0760-0
Mikael Myhre

**Mikael Myhre** (født 6. juni 1917, død 13. desember 2003) var en figurativ maler fra Begnadalen i Sør-Aurdal. Hans bilder er kjent for duse fargekombinasjoner og lysets virkning. Bildene hans er regnet for å ha stor kulturhistorisk verdi ved å fremstille lokale steder og  aktiviteter i historisk perspektiv. Blant annet handelsstedet *Bymoen* og dampskipstrafikken på Sperillen.

Myhre voks opp med fire søsken på gården *Myhre* i Begnadalen. Han var aldri heltidsbeskjeftiget som maler, han var skogsarbeider hele livet. Allerede som åtteåring startet han i skogen. Under kafferastene brukte han tiden til å tegne skisser fra skogsarbeidet og naturen. Det nærmeste Myhre kom en offisiell utdanning i faget som maler var to kurs i frihåndstegning ved Spanges tegneskole i Oslo. Undervisningsmateriellet kom i posten, og han sendte svar tilbake som ble rettet og kommentert. Læreren han hadde gjennom disse brevkursene var kunstmaleren Øyvind Sørensen.

Hans bilder finnes i dag i stort antall. Et halvt hundre bilder er en del av Gisela Budde sin private kunstsamling i Tyskland.

## Referanser


## Litteratur
* *Sagn og Soge i Søndre Ourdahl*, Sør-Aurdal Historielag, 1998, ISBN 82-91013-06-3
Olusoji Fasuba

**Olusoji Adetokunbo Fasuba** (født 1984) er en nigeriansk friidrettsutøver som hovedsakelig konkurrerer på 100 meter

Han var med Nigerias stafettlag (4 × 100 m) som kom på tredjeplass under OL 2004 i Athen. Samme år ble han afrikansk mester på 100 meter. I 2006 i Doha satte han ny afrikansk rekord på 100 meter med tiden 9,85, ett hundredel raskere enn Frankie Fredericks' rekord fra 1996. Han kom på fjerdeplass under VM 2007 i Osaka. Fasuba har vunnet Afrikamesterskapet på 100 meter tre ganger, 2004, 2006 og 2008.

## Referanser


## Eksterne lenker
*
Atle Vårvik

**Atle Vårvik** (født 1965) er en tidligere skøyteløper, siden leder av organisasjonen MOT og foredragsholder.

## Idrettskarriere
Vårvik konkurrerte for Trondhjems Skøiteklub (TSK). Han var best på de lengre distansene. Han deltok under vinter-OL for Norge i 1992 i Albertville med 28.-plass på 5&nbsp;000 meter, og senere var han en viktig treningskamerat for Johann Olav Koss og del av landslaget som dominerte under de Olympiske vinterlekene på Lillehammer i 1994. Vårviks beste distanser var 5- og 10&nbsp;000&nbsp;meter. I Vikingskipet i 1994-OL ble han nummer 26 på 5&nbsp;000&nbsp;meter.
 
Vårvik er også kjent for at han testet ut aerodynamisk utstyr som formet drakten som en donaldfigur.

### Personlige rekorder

### Sammenlagt i [[Verdenscupen på skøyter|Verdenscupen]]

## MOT
:*Utdypende artikkel: [[MOT]]*
Vårvik startet kalenderprosjektet «Norske Toppidrettsutøvere mot Narkotika» i 1994 sammen med Johann Olav Koss. Høsten 1996 tok Atle Vårvik initiativ til å etablere stiftelsen MOT og den 22. februar 1997 fikk organisasjonen sine første ansatte. Vårvik har hatt det daglige ansvaret for organisasjonen siden, mens Koss har en plass i organisasjonens styre. I 2014 ble Vårvik kåret til Årets Ladejarl, den 10. januar 2015 mottok Vårvik og MOT sammen med Johann Olav Koss og Right To Play årets hederspris under Idrettsgallaen.

## Referanser




## Eksterne lenker
* 
* MOTs nettsider
* Atles blogg  - Atle Vårviks offisielle MOT-blogg
Anelida og Arcite

**Anelida og Arcite** er dikt av Geoffrey Chaucer på 357 linjer, skrevet på mellomengelsk. Det forteller historien om Anelida, dronning av Armenia og frieriet til henne av den falske Arcite fra Theben i Hellas.

Selv om diktet er kort, har det en kompleks struktur med en påkalling og deretter hovedfortelling. Fortellingen består av en introduksjon og en beklagelse av Anelida som er i tur formgitt i en fortale, en strofe (vending), en antistrofe (tilbakevending) og en konklusjon. Etter beklagelsen er det noen få linjer som fortsetter fortellingen, men disse kan ha blitt lagt til av en senere skriver. 

Som mange av Chaucers verker avsluttes det brått. Datoen for da diktet ble skrevet er ikke kjent, men tidsangivelsen er ofte plassert på slutten av 1370-tallet. Diktet ble aldri nevnt av Chaucer selv, men litteraturforskerne har aldri tvilt på at han er forfatteren.

Diktet benytter seg av noen elementer fra Giovanni Boccaccios *Teseida*, et verk som Chaucer kom til å bruke igjen som grunnlag for *[[Ridderens fortelling]]* i *[[Canterbury-fortellingene]]*. Denne innflytelsen fra italiensk litteratur er en overgangsfase fra Chaucers første verker som hovedsakelig var påvirket av fransk poesi. Diktet i seg selv er en heller keitete blanding av to tradisjoner med en episk påkalling typisk for italiensk poesi for deretter å bli en mindre episk fortelling som er mer fransk i sin karakter. Til tross for disse disharmoniske stilene er deler av verket isolert sett, eksempelvis de linjer som danner Anelidas klage, høyt ansett ved dens bruk av motivet «den elskendes klage»: 

:*So thirleth with the poynt of remembraunce*
:*The swerd of sorowe, ywhet with fals plesaunce,*
:*Myn herte, bare of blis and blak of hewe,*
:*That turned is in quakyng al my daunce,*
:*My surete in awhaped countenaunce,*
:*Sith hit availeth not for to ben trewe;*
:*For whoso trewest is, hit shal hir rewe*
:*That serveth love and doth her observaunce*
:*Alwey til oon, and chaungeth for no newe.*

Chaucer skrev flere andre korte dikt i beklagelsesjangeren som *Complaint unto Pity* og *Complaint of Venus*. Dette diktet kan ha vært forsøk på å strekke formen til et lengre dikt, et forsøk som Chaucer deretter ga opp.

## Referanser


## Eksterne lenker
* WikiSource Anelida and Arcite – diktet i sin helhet
Amatoksiner

**Amanitiner** er cellegifter som man finner i hvit fluesopp, grønn fluesopp og flatklokkehatt. Giften virker først og fremst i lever, nyrer og fordøyelseskanal. Forgiftninger har et trefaset forløp: Starter med symptomer fra fordøyelseskanalen: kraftige brekninger, magesmerter og diaré som kan vare 2-3 dager og går over i en tilsynelatende forbedring. Virkning starter først etter 6-12 timer.
Holmestrand Museum

**Holmestrand Museum** er et bymuseum i Holmestrand i Vestfold. Museet ligger i det tidligere rikmannshjemmet Holstgården fra 1756 med inngang mot Nils Kjærgate.  Holmestrand museum er et privatmuseum og eies og drives av Holmestrand museumsforening.

Holmestrand Museum viser byens og distriktets utvikling fra 1500-tallet og rommer malerier, modeller og utstyr fra seilskutetida i Holmestrand, foruten de klassiske interiørene Holst-stuen og Graarud-stuen. Museet har kulturhistoriske gjenstander og 
fotoarkiv etter Louise Wold på rundt 29&nbsp;000 bilder. Disse oppbevares hos Vestfoldmuseene IKS. Bygningen er et patrisierhus bygget i 1756 av Fredrik Christensen Holst, og var opprinnelig kvadratisk. I 1797 fikk bygningen sin nåværende form, og er idag en av få gjenværende bygninger fra Holmestrands storhetstid. Museet ble opprettet etter Dr. Graaruds død hvor han hadde testamentert 10&nbsp;000 til Holmestrand by for opprettelse av et museum. 

Museet ble opprettet i 1937 og eies og drives av Holmestrand Museumsforening. Holmestrand Museum var i tilknytning til Nord-Jarlsbergmuseene frem til disse ble slått sammen med Vestfoldmuseene.

Riksantikvaren varslet i juni 2011 fredningstiltak av Holstgården. Fra tidligere er kun inngangspartiet mot Niels Kjærsgate fredet. 

## Eksterne lenker
* Kort presentasjon
*  Holmestrand Museums nettside og blogg
*  Holmestrand Museums facebookside